Pressemelding   
7. november 2018

**Komplett Mobil gir kundene mer data og reduserer prisene**

**Priskrigen fortsetter på mobilabonnement. Kundene er de store vinnerne.**

* Vi strekker oss stadig lenger for å tilby kundene markedets beste mobilabonnement. Derfor reduserer vi nå prisene og øker datamengden på tre av våre mest populære abonnement, sier administrerende direktør i Komplett Mobil, Haakon Dyrnes.

Abonnementene som endres er:

* MiniFlex+ 2 GB 199,- **reduseres til 189,-**
* MaxiFlex+ 20 GB 479,- **reduseres til 449,-**
* MedioFlex 3 GB 249,- **økes til 4 GB** (samme pris)

Dette kommer som et tillegg til det unike tilbudet EU+, som Komplett Mobil lanserte før sommeren.

Med EU+ kan kundene bruke mobilen som hjemme i hele 9 land utenfor EU, inkludert nordmenns feriefavoritter USA og Thailand.

**Fleksibel testvinner**

Det er fortsatt slik at fri bruk i EU, og data rollover er inkludert for alle kunder. Alle Komplett Mobil sine abonnement har Telenor dekning, og ingen av abonnementene har bindingstid. Her får du med andre ord stor frihet, mer data til reduserte priser og den beste dekningen..

* Det er ikke uten grunn at vi har vunnet mer enn halvparten av alle testene på Tek.no i både 2017 og 2018. Vi lytter til kundene og forsøker hele tiden å tilby kundene våre de mest gunstige løsningene, og møte de etter beste evne på brukervaner og behov sier Haakon Dyrnes.

**For mer informasjon ta kontakt med:**

Haakon Dyrnes, administrerende direktør, Komplett Mobil, Mobil 413 19 010